**МНОГОПРОФИЛНА БОЛНИЦА ЗА АКТИВНО ЛЕЧЕНИЕ „ПРОФ. Д-Р ПАРАСКЕВ СТОЯНОВ” АД – ЛОВЕЧ**

**ОДОБРЯВАМ :**

**ИЗПЪЛНИТЕЛЕН ДИРЕКТОР**

**Д-Р.ТАТЯНА ГАНЧЕВА**

**СЪГЛАСУВАЛ :**

**ЮРИСТ ВАЛЕНТИНА НЕДЯЛКОВА**

**П О К А Н А**

**МНОГОПРОФИЛНА БОЛНИЦА ЗА АКТИВНО ЛЕЧЕНИЕ „ПРОФ. Д-Р ПАРАСКЕВ СТОЯНОВ” АД -**

на основание чл.20, ал.4, т.3 от ЗОП и чл.13б, ал.1 от Правилника за реда за упражняване правата на държавата в търговските дружества с държавно участие в капитала във връзка с ПМС № 127 на МС от 27.05.2013 година и Правилата за избор на изпълнител за предоставяне на финансови услуги от кредитни или финансови институции

**ОТПРАВЯ НАСТОЯЩАТА ПОКАНА**

до всички на заинтересовани кредитни институции по смисъла на Закона за кредитните институции на Република България да представят оферта за избор на втора обслужваща банка за нуждите на МБАЛ „ПРОФ. Д-Р П.СТОЯНОВ” АД – ЛОВЕЧ за срок от 24 (двадесет и четири) месеца

**ОПИСАНИЕ НА ПРЕДМЕТА НА ПРОЦЕДУРАТА, УСЛОВИЯ ЗА УЧАСТИЕ, ИЗИСКВАНИЯ И УКАЗАНИЯ ЗА УЧАСТНИЦИТЕ**

**І.ПРЕДМЕТ НА ПРОЦЕДУРАТА**

1.Настоящата процедура е за избор на втора обслужваща банка за нуждите на МБАЛ ”Проф. д-р П.Стоянов”АД гр.Ловеч” в изпълнение на Приложение №3 към чл. 13б от Правилника за реда упражняване правата на държавата в търговски дружества с държавно участие в капитала, ПМС № 127/27.05.2013 г.

2.Място на изпълнение - гр.Ловеч, съответния офис на банковата институция и интернет банкиране извършвано от ВЪЗЛОЖИТЕЛЯ.

3.Срок на изпълнение - с участника определен за изпълнител на поръчката ще бъде сключен договор със срок на действие **24 месеца**, считано от датата на подписване на договора. Услугите се заплащат въз основа на оферираните единични цени от определения за изпълнител участник.

4.Стойност на поръчката – прогнозна стойност на поръчката за целия срок на договора е 3 000 лева без ДДС.

5.Източник на финансиране - със собствени средства на Възложителя.

**ІІ.ТЕХНИЧЕСКИ УСЛОВИЯ ЗА ИЗПЪЛНЕНИЕ НА ПРОЦЕДУРАТА**

1. Втората обслужваща банка извършва всички наредени банкови операции, свързани с дейността на МБАЛ гр.Ловеч.

2.Място и начин на изпълнение на – банковия офис на изпълнителя и интернет банкиране извършвано от ВЪЗЛОЖИТЕЛЯ.

3. Участниците следва да са банкови институции, по смисъла на Закона за кредитните институции на Република България, които да разполагат с банков офис или представителство на територията на гр. Ловеч.

**ІІІ.УСЛОВИЯ ЗА УЧАСТИЕ, ИЗИСКВАНИЯ КЪМ УЧАСТНИЦИТЕ И УКАЗАНИЯ ЗА ПОДГОТОВКА НА ОФЕРТАТА**

1.Общи условия

1.1.Право да подаде оферта има всяка кредитна институция по смисъла на Закона за кредитните институции на Република България, както и техни обединения, които отговарят на условията на изискванията от Възложителя, посочени в публичната покана и настоящата документация.

Финансовата институция следва да е регистрирана и да притежава лиценз – доказва се със заверено копие на разрешение/лиценз;

* 1. Да не е обявена в несъстоятелност – доказва се със заверено копие на актуално състояние или Декларация по чл.23 от ЗТР за ЕИК;
  2. Да имат валиден (присъден и неоттеглен) към момента на подаване на офертата кредитен рейтинг, присъден от рейтинговите агенции Standard & Poor’s, Fitch, Moody’s или Българска агенция за кредитен рейтинг, с оценка, не по-ниска от „ВВ+”, присъдена от рейтинговите агенции Standard & Poor’s, Fitch или Българска агенция за кредитен рейтинг, или „Ва1”, присъдена от Moody’s - изискването се доказва със заверено от участника копие на документ, който го удостоверява.

1.4.Срокът на валидност на офертата, представляващ времето, през което участниците са обвързани с условията на представените от тях оферти, не може да бъде по-малък от 90 (деветдесет) календарни дни от датата на отварянето й.

1.5.Свързани лица или свързани предприятия не може да бъдат самостоятелни кандидати или участници в една и съща процедура.

1.6.Документи, свързани с процедурата, следва да бъдат на български език. Документи издадени на друг език задължително да се съпровождат от превод на български език заверен от участника.

1.7.Всички документи в офертата следва да бъдат попълнени без корекции, подпечатани (при наличие на печат) и подписани от представляващия участника, съгласно актуалната му регистрация, или от нотариално упълномощен негов представител.

1.8.Приложените копия на документи да бъдат заверени за вярност на всяка страницас гриф “вярно с оригинала” подпис и мокър печат на участника.

1.9.Лицата могат да поискат писмено от възложителя разяснения по документацията за участие до 3 дни преди изтичането на срока за получаване на офертите.

1.10.Разясненията по документацията за участие в процедурата (ако има такива), ще се публикуват само на Профила на купувача на Възложителя, на Интернет адрес:http://www.mbal-lovech.com/ , Профил на купувача, Публични покани, съответната покана не по–късно на следващия ден от постъпването на искането за разяснение .

2.Представяне на офертите

Участниците в процедурата лично или чрез упълномощено лице представят офертите си на място или по пощата с препоръчано писмо с обратна разписка и в срок, съгласно публичната покана за откриване на процедурата в стая № 27 /икономист, общ.поръчки/ на МБАЛ АД-гр.Ловеч. Върху плика участника посочва наименованието на участника, адрес за кореспонденция, актуален телефон за връзка и по възможност-факс,и електронен адрес. Не се приемат предложения – незапечатани, маркирани и с нарушена цялост.

Всеки участник има право да представи само една оферта и само един вариант на офертния материал.

При изготвянето на офертата всеки участник трябва да се придържа точно към обявените от Възложителя условия. Всеки участник до изтичането на срока за подаване на офертите в процедурата може да промени, допълни или оттегли офертата си.

3**.Срок и място за представяне на офертите – офертите се представят до 07.12.2016г – 16:00 часа.**

4.Дата, час и място за отваряне на офертите

**Отварянето на офертите на участниците е на 08.12.2016 година, 09:00 часа в Библиотеката на МБАЛ АД – гр.Ловеч**

Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извършва отварянето.

5.Съдържание на офертата

5.1.Списък на документите, съдържащи се в офертата, подписан от участника - ***образец № 1***

5.2.Представяне на участника - ***образец № 2***

5.3.При участници обединения - копие на договора за обединение, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият.

5.4.**Нотариално заверено пълномощно** в случай, че офертата се подписва от упълномощен представител на участника. Пълномощното трябва да бъде издадено и подписано от лицето/лицата/които по регистрация представляват участника, като съдържа изрично упълномощаване за подписване и подаване на офертата.

5.5.Проект на договор – ***образец № 3***- подписан и подпечатан на всяка страница

5.6.Заверено от участника копие на лиценз за извършване на банкова дейност.

5.7.Заверено от участника копие на удостоверение/сертификат за присъден кредитен рейтинг, присъден от рейтинговите агенции Standard & Poor’s, Fitch, Moody’s или Българска агенция за кредитен рейтинг.

5.8.Техническо предложение - ***образец №4***

6.Ценово предложение - попълва се ***образец №5***и съдържа единична цена за всяка предлагана банкова операция - такса.

**Всички документи, представляващи копия, задължително се парафират „Вярно с оригинала”, подпис и мокър печат.**

* 1. Ценово предложение, което не е попълнено изцяло и е невъзможно да бъде оценено и участник, депозирал непълното предложение, ще бъде отстранен от участие в процедурата;
  2. Оферираните такси следва да са конкретни и не следва да съдържат условия;
  3. Всички оферирани стойности в ценовото предложение следва да са в число, с точност до втория знак след десетичната запетая и в съответната мерна единица, посочена в ***образец №5.***

При представяне на индикативни стойности или такива с условия, както и при предложени стойности в различни мерни единици от тези в образеца, на участникът ще бъдат присъдени 0 (нула) точки по съответния показател.

* 1. Оферираните такси не могат да бъдат по-високи от посочените в актуалната тарифа на участника, валидна към датата на крайния срок за подаване на оферти. При офериране на по-високи стойности на такси от посочените в актуалната тарифа на участника, участникът ще бъде отстранен от участие в процедурата.

7.Методика и критерии за оценка и класиране

Методиката и критериите за оценка са съобразени с ПРАВИЛНИК за реда за упражняване правата на държавата в търговските дружества с държавно участие в капитала, като оценката на участниците се извършва по неколичествени и количествени показатели

**Критерий за оценка – икономически най-изгодно предложение за изпълнение на услугата – най-висока оценка К .**

Критерии за оценка на предложенията и начин на определяне на тежестта им в комплексната оценка на предложението: максималният брой точки за един кандидат е 100 точки, като посоченият брой точки към отделните критерии отразява техните максимални стойности;

**Кнеколичествени** – **присъжда се тегло от 40% от общата оценка**

**Кколичествени**– **присъжда се тегло от 60% от общата оценка**

**К = Кнеколичествени + Кколичествени**– комплексна оценка на офертата /сбор от комплексните оценки на всеки един от критериите, изчислени по следния начин:

**1**.**Кнеколичествени = Кн1 + Кн2 + Кн3 = 40 точки**

**Кн1 -** наличие на алтернативни платформи за интернет банкиране

3 /три/ или повече платформи - 20 точки

2 /две/ платформи - 6 точки

1 /една/ платформа - 4 точки

**Кн2 -** клонова мрежа /брой точки на обслужване/

**Кн2=** Брой точки на обслужване на участника \* 10 точки - 10 точки

Максимално предложен брой точки на обслужване

**Кн3-** кредитен рейтинг - 10 точки

Най-висок кредитен рейтинг - 10 точки, всеки следващ по-нисък - минус 1/една/ точка .

|  |  |  |  |
| --- | --- | --- | --- |
| Moody´s | S&P | Fitch | БАКР |
| А1 | А+ | А+ | А+ |
| А2 | А | А | А |
| А3 | А- | А- | А- |
| Ваа1 | ВВВ+ | ВВВ+ | ВВВ+ |
| Ваа2 | ВВВ | ВВВ | ВВВ |
| Ваа3 | ВВВ- | ВВВ- | ВВВ- |
| Ba1 | ВВ+ | BB+ | BB+ |

**2**.**Кколичествени = Кк = 60 точки**

Критерий „обща прогнозна месечна стойност” /**Кк**/ - изчислява се по следната формула:

|  |  |  |  |  |
| --- | --- | --- | --- | --- |
| № по ред | Наименование | Прогнозен брой за 1/един/ месец | Единична цена, лв.  *(до втори знак след десетичната запетая)* | Стойност, лв.  *(до втори знак след десетичната запетая)* |
| 1 | Междубанков превод | 100 |  |  |
| 2 | Вътрешнобанков превод | 70 |  |  |
| 3 | Междубанков превод – интернет банкиране | 10 |  |  |
| 4 | Вътрешнобанков превод – интернет банкиране | 10 |  |  |
| 5 | Междубанков превод – РИНГС | 1 |  |  |
| 6 | Вътрешнобанков превод – РИНГС | 1 |  |  |
| 7 | Превод масов файл /заплати/ | 2 |  |  |
| 8 | Такса месечно обслужване на сметка | 1 |  |  |
|  |  |  | Обща прогнозна месечна стойност: | ……..  *(до втори знак след десетичната запетая)* |

**Кк=** Най-ниска обща стойност \* 60

Обща стойност на кандидата

**Забележка: Предложената от участника такса следва да е положително число и да дава възможност за изчисление по формулата. Посочването на нулева такса в лева ще води до отстраняване от участие в процедурата, включително и в случаите, когато такава стойност се получава и след извършване на закръгляване.Т.е. не могат да се посочват стойности по-малки от 0,01лева.**

8. Получаване, разглеждане, оценка на офертите и класиране на участниците се извършва съгласно условията, посочени в поканата.

8.1.Документите задължително систематизирани и подредени*,* съобразно изискванията се запечатват в плик в горния ляв ъгъл на който се изписва:

„Оферта за участие в процедура „Избор на втора обслужваща банка за нуждите на МБАЛ „ПРОФ. Д-Р П.СТОЯНОВ” АД – ЛОВЕЧ за срок от 24 (двадесет и четири) месеца”.

8.2.Върху плика с офертата се посочва наименованието на участника, адрес за кореспонденция, телефон, по възможност факс и ел.адрес. Запечатаният плик се представя по реда на т.2.

8.3. При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

8.4. Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатан или скъсан плик. Тези обстоятелства се отбелязват в регистъра по т.8.3.

8.5.Участниците са обвързани с офертите си за период от 90 календарни дни, считано от крайния срок за подаване на офертите. Възложителят ще поиска от класираните участници да удължат срок на валидност на офертите си до момента на сключване на договор.

8.6.Комисията разглежда допуснатите оферти и ги оценява в съответствие с предварително избрания критерий **„**икономически най-изгодно предложение за изпълнение на услугата. **На първо място се класира офертата на участника, получил „**икономически най-изгодно предложение за изпълнение на услугата“.

9. Сключване на договор

Възложителя сключва договор с участника, класиран от комисията на първо място и определен за изпълнител и включва всички предложения от офертата на определения изпълнител.

10.Комуникация между възложителя и участницине

Всички комуникации и действия на Възложителя и на участниците, свързани с настоящата процедура са в писмен вид. Обменът на информация между Възложителя и участника може да се извършва по един от следните начини:

* лично – срещу подпис;
* по пощата – чрез препоръчано писмо с обратна разписка, изпратено на посочения от участника адрес;
* чрез куриерска служба;
* по факс;
* по електронен път при условията и по реда на Закона за електронния документ и електронния подпис;
* чрез комбинация от тези средства.
* по електронна поща или по факс /посочени от участниците в **образец №2** „Представяне на участника” / до участниците могат да бъдат изпращани Решения , протоколи и кореспонденция, като оригиналите се сканират. В този случай се изисква от получателя да изпрати писмено потвърждение за получаването им, също по електронен път или по факс.

***Образец №1***

**СПИСЪК НА ДОКУМЕНТИТЕ, СЪДЪРЖАЩИ СЕ В ОФЕРТАТА**

|  |  |  |
| --- | --- | --- |
| № | Съдържание | Вид на документите /оригинал или заверено копие/ |
| 1 |  |  |
| 2 |  |  |
| …. |  |  |
|  |  |  |
|  |  |  |
|  |  |  |

Дата .................. 2016год.

гр./с/. ................................

Подпис и печат:……………………………………..

Име и фамилия:…………………………………….

Длъжност:………………………………………………

***Образец №2***

**ДО**

**МНОГОПРОФИЛНА БОЛНИЦА ЗА АКТИВНО ЛЕЧЕНИЕ**

**”ПРОФ. Д-Р ПАРАСКЕВ СТОЯНОВ” АД**

**ГР.ЛОВЕЧ**

**ПРЕДСТАВЯНЕ НА УЧАСТНИК**

В процедура с предмет:„Избор на втора обслужваща банка за нуждите на МБАЛ „ПРОФ. Д-Р П.СТОЯНОВ” АД – ЛОВЕЧ за срок от 24 (двадесет и четири) месеца”.

Административни сведения

Наименование на участника:…………………………………………………………………………………………..

|  |  |
| --- | --- |
| ЕИК/БУЛСТАТ/  (или друга идентифицираща информация в съответствие със законодателството на държавата, в която участникът е установен) |  |
| Седалище по регистрация: | Посочете улица,№,вход, етаж, град, пощенски код, държава |
| Адрес за кореспонденция: | Посочете улица,№,вход, етаж, град, пощенски код, държава |
| Лице представляващо участника по учредителен акт. | Посочете трите имена, ЕГН, лична карта №, адрес |
| Участникът се представлява заедно или поотделно (ненужното се зачерква) от следните лица: | 1. …………………………………….. 2. …………………………………….. |
| Лице за контакти | Посочете име, фамилия и длъжност |
| Телефонен номер | Посочете код на населеното място и телефонен номер |
| Факс номер | Посочете код на населеното място и номер на факс |
| Електронен адрес |  |

**УВАЖАЕМИ ГОСПОЖИ И ГОСПОДА,**

1.Заявяваме, че желаем да участваме в процедура с предмет: „Избор на втора обслужваща банка за нуждите на МБАЛ „ПРОФ. Д-Р П.СТОЯНОВ” АД – ЛОВЕЧ за срок от 24 (двадесет и четири) месеца”, като подаваме оферта при условията, обявени в поканата и приложението към нея и приети от нас.

2.Задължаваме се да спазваме всички условия на възложителя, посочени в поканата и приложението към нея, които се отнасят до изпълнението на процедурата, в случай че бъдем избрани за изпълнител.

3.Декларираме, че приемаме условията за изпълнение, заложени в приложения към публичната покана проект на договор.

4.Приемаме срокът на валидността на нашата оферта да бъде 90 /деветдесет/ календарни дни считано от крайния срок за подаване на оферти.

Дата .................. 2016год.

гр./с/. ................................

Подпис и печат:……………………………………..

Име и фамилия:…………………………………….

Длъжност:………………………………………………

***Образец №3***

**ВЪЗЛОЖИТЕЛ**: **МБАЛ АД - ЛОВЕЧ**

**ИЗПЪЛНИТЕЛ**:

**ПРЕДМЕТ**: „Избор на втора обслужваща банка за нуждите на МБАЛ „ПРОФ. Д-Р П.СТОЯНОВ” АД – ЛОВЕЧ за срок от 24 (двадесет и четири) месеца”.

**П Р О Е К Т на Д О Г О В О Р**

Днес, ………………. 2016 година в град Ловеч се сключи настоящия договор между:

1. **МНОГОПРОФИЛНА БОЛНИЦА ЗА АКТИВНО ЛЕЧЕНИЕ ”ПРОФ. Д-Р ПАРАСКЕВ СТОЯНОВ” АД - ЛОВЕЧ**, представлявана от д-р Татяна Ганчева Борисова – Изпълнителен директор на МБАЛ АД, в качеството си на орган по чл.7, т.3 от ЗОП, Валя Тодорова Райкова-гл.счетоводител, с адрес гр.Ловеч, ул. ”Съйко Съев” №27, ЕИК по БУЛСТАТ 110503990, наричана за краткост ”**ВЪЗЛОЖИТЕЛ**” от една страна и от друга страна

2. ………………………………………................…………..................................................., със седалище: град ......................., адрес на управление: …….......................................……...................., регистриран в ……………………………………… с ЕИК...…….......…..…………., представляван от .……................................................. …………………………………………………….....……...………………..., наричана по долу накратко ”**ИЗПЪЛНИТЕЛ**”, на основание утвърден Протокол от .........................… година на Възложителя, за следното:

**І. ПРЕДМЕТ НА ДОГОВОРА**

1.1. **ВЪЗЛОЖИТЕЛЯ** възлага, а **ИЗПЪЛНИТЕЛЯТ** се задължава да извършва услуга по извършване на всички необходими банкови услуги **за нуждите на МБАЛ АД гр.Ловеч**, наричани за краткост УСЛУГИТЕ, по приложените от участника цени в ценовото оферта.

1.2.Настоящият договор влиза в сила от .................2016 година.

1.3. Срокът на договора е **24 месеца** считано от датата на влизането му в сила.

**II. ЦЕНА. НАЧИН НА ЗАПЛАЩАНЕ**

2.1.**ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** всяка отделна стойност на УСЛУГИТЕ по **цени от офертата,** с която участника е спечелил процедурата за избор на втора обслужваща банка за нуждите на МБАЛ „Проф. Д-р П.Стоянов” АД – Ловеч за срок от 24 (двадесет и четири) месеца.

2.2.**Цената, посочена в офертата, неразделна част от настоящия договор е ПОСТОЯННА и не може да се променя до края на действие на този договор.**

**III. ЗАДЪЛЖЕНИЯ НА ИЗПЪЛНИТЕЛЯ**

3.1. **ИЗПЪЛНИТЕЛЯТ** е длъжен да доставя на **ВЪЗЛОЖИТЕЛЯ – УСЛУГИТЕ по цени** посочени ценовата оферта.

3.4. Да извърши УСЛУГИТЕ с грижата на добър търговец.

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

4.1.Да предостави на **ИЗПЪЛНИТЕЛЯ** информация и спесимен от подписите на лицата имащи право да извършват подписване на платежните нареждания.

4.2.**ВЪЗЛОЖИТЕЛЯ** е длъжен да заплати уговорената цена в размера, по начина и сроковете, определени в настоящия договор.

4.3.Да получи от **ИЗПЪЛНИТЕЛЯ** всички необходими документи за извършване на интернет банкиране.

**V. ОТГОВОРНОСТ НА ИЗПЪЛНИТЕЛЯ**

5.1.**ИЗПЪЛНИТЕЛЯ**  е длъжен да осигури на **ВЪЗЛОЖИТЕЛЯТ бързо и коректно обслужване и** се задължава да съдейства на **ВЪЗЛОЖИТЕЛЯ** за отстраняването на възникнали при работата проблеми или грешки.

**VI. ПРЕКРАТЯВАНЕ НА ДОГОВОРА И НЕУСТОЙКИ**

6.1.Настоящият договор може да бъде прекратен в следните случаи:

6.1.1.По взаимно съгласие. В този случай никоя от страните не дължи обезщетение на другата.

6.1.2.С изпълнението му.

6.1.3.Ако изпълнението на договора стане невъзможно, поради независещи от страните причини. В този случай никоя от страните не дължи на другата обезщетение.

6.1.4.При прекратяване на юридическото лице **ИЗПЪЛНИТЕЛ**, освен ако се даде съгласие договорът да бъде продължен с правоприемник.

6.1.5.При влязло в сила решение за обявяване в несъстоятелност на **ИЗПЪЛНИТЕЛЯ.**

6.1.6. Едностранно с тримесечно предизвестие от страна на **ВЪЗЛОЖИТЕЛЯ** с писмено уведомление до **ИЗПЪЛНИТЕЛЯ.**

**VІІ. ЗАКЛЮЧИТЕЛНИ КЛАУЗИ**

7.1.Всички съобщения и уведомления между страните по настоящия договор ще бъдат в писмена форма за действителност, която ще се смята спазена и при отразяването им по факс, и други, в случаите предвидени в договора.

7.2.Всеки спор относно съществуването и действието на настоящия договор или във връзка с него, или с неговото нарушение, включително споровете и разногласията относно действителността, тълкуването, прекратяването, изпълнението и неизпълнението му, ще се уреждат по взаимно споразумение между страните, а когато това се окаже невъзможно - по съдебен ред.

7.3.Страните по настоящия договор се задължават да не преотстъпват на трети лица информацията, разменена по адрес на съвместните търговски преговори или предоставената под формата на оферти, спецификации и други.

7.4.Нищожността на някоя клауза от настоящия договор не води до нищожност на друга клауза или на договора като цяло.

7.5.За неуредените въпроси по този договор се прилагат разпоредбите на ЗЗД и действащото законодателство на Република България.

Неразделна част от този договор е:

* Приложение №1 за стойност на единичните цени на УСЛУГИТЕ.

Настоящият договор се състави в три еднообразни екземпляра, по един за ИЗПЪЛНИТЕЛЯ и два за ВЪЗЛОЖИТЕЛЯ .

Съгласувано с юрист :

***ДОГОВАРЯЩИ СЕ :***

***ЗА ВЪЗЛОЖИТЕЛЯ: ЗА ИЗПЪЛНИТЕЛЯ:***

*ИЗПЪЛНИТЕЛН ДИРЕКТОР: УПРАВИТЕЛ:*

*/ д-р Т.Ганчева/ /…….....……….. /*

*ГЛ.СЧЕТОВОДИТЕЛ:*

*/В. Райкова/*

***Образец №4***

**ДО**

**МНОГОПРОФИЛНА БОЛНИЦА ЗА АКТИВНО ЛЕЧЕНИЕ**

**”ПРОФ. Д-Р ПАРАСКЕВ СТОЯНОВ” АД - ЛОВЕЧ**

**Адрес: 5500, гр. Ловеч, ул. “Съйко Съев” №27**

**ТЕХНИЧЕСКО ПРЕДЛОЖЕНИЕ**

**за изпълнение на процедура с предмет:** „Избор на втора обслужваща банка за нуждите на МБАЛ „ПРОФ. Д-Р П.СТОЯНОВ” АД – ЛОВЕЧ за срок от 24 (двадесет и четири) месеца”.

От…………………………………………………………………………………………………………...,

в качеството му на ……………………………………………………………………………………..…….

(длъжност)

на……………………………………………… …………………………………………………………………..

(изписва се наименованието на Участника)

с адрес: гр……………………………., ул. „…………………………………………………..” №………..……,

тел.:………………………., факс:…………………………., e-mail:…………………………………………….,

регистриран ТР при АВ с ЕИК ………………………………………………………………………………….

**УВАЖАЕМИ ГОСПОЖИ И ГОСПОДА,**

Предоставяме настоящото техническо предложение,с което се задължаваме в случай, че бъдем израни за изпълнител на процедурата да извършваме всички банкови услуги за нуждите на МБАЛ АД при следните условия:

1.Предлаганите от нас дейности напълно съответстват на изискванията за участие в публичната покана и на условията в проекта на договора.

1.1.Наличие на алтернативна платформа за интернет банкиране *(подчертава се вярното)*

- 1 /една/ платформа – прилагам следните доказателства или декларация

...................................................

- 2 /две/ платформи – прилагам следните доказателства или декларация

...................................................

- 3 /три/ или повече платформи – прилагам следните доказателства или декларация

..................................................

1.2.Клонова мрежа /брой точки на обслужване/

...................................................

1.3.Кредитен рейтинг - прилагам следните доказателства

...................................................

2.Декларираме, че приемаме да извършваме банковите услуги в сроковете и при условията на поканата и проекта на договора.

3.Срокът за изпълнение услугите, предмет на процедурата е 24 месеца, от датата на влизане в сила на договора.

4.Гарантираме, че сме в състояние да изпълним качествено поръчката, в пълно съответствие с изискванията на възложителя и на нормативната уредба по предмета на процедурата.

Дата .................. 2016 год.

гр./с/. ................................

Подпис и печат:……………………………………..

Име и фамилия:…………………………………….

Длъжност:………………………………………………

***Образец №5***

**ДО**

**МНОГОПРОФИЛНА БОЛНИЦА ЗА АКТИВНО ЛЕЧЕНИЕ**

**”ПРОФ. Д-Р ПАРАСКЕВ СТОЯНОВ” АД - ЛОВЕЧ**

**Адрес: 5500, гр. Ловеч, ул. “Съйко Съев” №27**

**ЦЕНОВО ПРЕДЛОЖЕНИЕ**

От…………………………………………………………………………………………………………...,

в качеството му на ……………………………………………………………………………………..…….

(длъжност)

на……………………………………………… …………………………………………………………………..

(изписва се наименованието на Участника)

с адрес: гр……………………………., ул. „…………………………………………………..” №………..……,

тел.:………………………., факс:…………………………., e-mail:…………………………………………….,

регистриран ТР при АВ с ЕИК ………………………………………………………………………………….

ОТНОСНО:Процедура с предмет: „Избор на втора обслужваща банка за нуждите на МБАЛ „ПРОФ. Д-Р П.СТОЯНОВ” АД – ЛОВЕЧ за срок от 24 (двадесет и четири) месеца”.

**УВАЖАЕМИ ГОСПОЖИ И ГОСПОДА,**

За изпълнение процедура с предмет: „Избор на втора обслужваща банка за нуждите на МБАЛ „ПРОФ. Д-Р П.СТОЯНОВ” АД – ЛОВЕЧ за срок от 24 (двадесет и четири) месеца”, след като се запознахме и проучихме поканата и приложението към нея:

1.**Предлагаме** да поемем, изпълним и завършим услугите, включени в предмета на процедурата, съобразно условията на документацията за участие и предлагаме следните ценови параметри, както следва:

|  |  |  |  |  |
| --- | --- | --- | --- | --- |
| № по ред | Наименование | Прогнозен брой за 1/един/ месец | Единична цена, лв.  *(до втори знак след десетичната запетая)* | Стойност, лв.  *(до втори знак след десетичната запетая)* |
| 1 | Междубанков превод | 100 |  |  |
| 2 | Вътрешнобанков превод | 70 |  |  |
| 3 | Междубанков превод – интернет банкиране | 10 |  |  |
| 4 | Вътрешнобанков превод – интернет банкиране | 10 |  |  |
| 5 | Междубанков превод - РИНГС | 1 |  |  |
| 6 | Вътрешнобанков превод - РИНГС | 1 |  |  |
| 7 | Превод масов файл /заплати/ | 2 |  |  |
| 8 | Такса месечно обслужване на сметка | 1 |  |  |
|  |  |  | Обща прогнозна месечна стойност: | ……..  *(до втори знак след десетичната запетая)* |

Така предложените цени включват всички разходи по изпълнение на процедурата.

Предложените цени са в пълно съответствие с условията на ВЪЗЛОЖИТЕЛЯ.

2.Задължаваме се, ако нашето Предложение бъде прието, да започнем изпълнението на услугите по процедурата незабавно от датата на влизане в сила на договора, подписан от двете страни по приложения в комплекта документи образец на договор.

Дата .................. 2016 год.

гр./с/. ................................

Подпис и печат:……………………………………..

Име и фамилия:…………………………………….

Длъжност:………………………………………………

**С Ъ Д Ъ Р Ж А Н И Е**

ПОКАНА

ПРИЛОЖЕНИЕ КЪМ ПУБЛИЧНА ПОКАНА

І.ПРЕДМЕТ НА ПРОЦЕДУРАТА

ІІ.ТЕХНИЧЕСКИ УСЛОВИЯ ЗА ИЗПЪЛНЕНИЕ НА ПРОЦЕДУРАТА

ІІІ.УСЛОВИЯ ЗА УЧАСТИЕ, ИЗИСКВАНИЯ КЪМ УЧАСТНИЦИТЕ И УКАЗАНИЯ ЗА ПОДГОТОВКА НА ОФЕРТАТА

ДОКУМЕНТИ – образци:

1.Образец №1- Списък на документите, съдържащи се в офертата

2.Образец №2- Представяне на участник

3.Образец №3- Проект на договор

5.Образец №4- Техническо предложение

6.Образец №5- Ценово предложение